ΓΡΑΠΤΗ ΕΡΩΤΗΣΗ E-1636/01

υποβολή: Juan Naranjo Escobar (PPE-DE) προς την Επιτροπή

(12 Ιουνίου 2001)

Θέμα: Ενιαία αγορά στεγαστικών δανείων

Η ενοποίηση των κανόνων όσον αφορά τα στεγαστικά δάνεια, η οποία θα γίνει πραγματικότητα όταν αρχίσει να εφαρμόζεται ο νέος ευρωπαϊκός κώδικας συμπεριφοράς για τα δάνεια, θα αλλάξει σημαντικά τα πράγματα στην ευρωπαϊκή αγορά στεγαστικών δανείων.

Ο κώδικας αυτός, ο οποίος έχει λάβει την έγκριση των πιστωτικών ιδρυμάτων και των καταναλωτών, πρέπει τώρα να εγκριθεί από τα δεκαπέντε κράτη μέλη, τα οποία μπορούν ναποβάλουν γνώμες ή τροποποιήσεις.

Θα μπορούσε η Επιτροπή να αναφέρει πόσο έχει προχωρήσει η διαδικασία αυτή και ανπάρχει μια συγκεκριμένη προθεσμία εντός της οποίας τα κράτη μέλη θα πρέπει να έχουν δώσει την έγκρισή τους, ώστε να γίνει επιτέλους πραγματικότητα η ενιαία αγορά στεγαστικών δανείων, παρά τονπερβολικό προστατευτισμό των εσωτερικών αγορών σε ορισμένα κράτη μέλη·

Απάντηση του κ. Bolkestein εξ ονόματος της Επιτροπής

(3 Σεπτεμβρίου 2001)

Η Επιτροπή κάλεσε σε συνεδρίαση τις ευρωπαϊκές ενώσεις των πιστωτικών ιδρυμάτων μαζί με τις ευρωπαϊκές οργανώσεις καταναλωτών σε μια προσπάθεια συμφωνίας μεταξύ τους σε ό,τι αφορά τους όρους του εθελοντικού κώδικα συμπεριφοράς για προσυμβατικές πληροφορίες σχετικά με τα στεγαστικά δάνεια. Οι διαπραγματεύσεις στέφθηκαν με επιτυχία, μετά από περισσότερα από τρία έτη, και ένας εθελοντικός κώδικας συμπεριφοράς προσυπογράφηκε από τους διαπραγματευτές στις 5 Μαρτίου 2001. Η συμφωνία είναι μεταξύ του πιστωτικού τομέα και των καταναλωτών και δενποχρεώνει τα κράτη μέλη να την εγκρίνουν.

Η Επιτροπή επίσης κάλυψε πολιτικά τον εθελοντικό κώδικα συμπεριφοράς.

Κατόπιν αυτών εξέδωσε μία σύσταση(1) η οποία εγκρίνει τον κώδικα και καλεί:

- τους δανειστές που προσφέρουν στεγαστικά δάνεια, ανεξάρτητα από το αν είναι μέλη των ενώσεων και ομοσπονδιών που διαπραγματεύθηκαν τον κώδικα, να τηρήσουν τη σύσταση και, κατά συνέπεια, τον κώδικα·

- τα κράτη μέλη να λάβουν όλα τα απαραίτητα μέτρα ώστε όλες οι προσυμβατικές πληροφορίες πουφίστανται στην εθνική νομοθεσία και όλες οι συμπληρώσεις στις προσυμβατικές πληροφορίες του κώδικα να μπορούν να συγχωνευθούν με τις πληροφορίες που περιέχονται στο ευρωπαϊκόπόδειγμα εντύπου πληροφοριών του κώδικα κατά τρόπο ώστε να μην δημιουργεί ανισότητες μεταξύ των διαφόρων χωρών.

Στόχος είναι η βελτίωση της προστασίας του καταναλωτή και η διευκόλυνση των καταναλωτών να συγκρίνουν τα σχετικά πλεονεκτήματα παρόμοιων προϊόντων που προσφέρονται από διάφορους χορηγούς στεγαστικών δανείων. Θεσπίζει τηνποχρέωση για τους δανειστές να παρέχουν στους καταναλωτές γενικές πληροφορίες σχετικά με τους διάφορους τύπους των προσφερομένων προϊόντων, τους τύπους των επιτοκίων (σταθερά, μεταβλητά ή συνδυασμούς αυτών), όλα τα συμπληρωματικά έξοδα που προέρχονται από την λήψη ενυπόθηκου δανείου, κ.λπ. Παρέχει επίσης προσωπική ανάλυση των προσωπικώνποχρεώσεων του καταναλωτή η οποία αναλύει το ακριβές ποσό κάθε δόσης, το συνολικό ποσό που θα καταβληθεί καθ' όλη την περίοδο του δανείου, τη δυνατότητα και τους όρους της πρόωρης αποπληρωμής για κάθε ειδικό τύπο δανείου που έχει επιλέξει ο καταναλωτής, κ.λπ. σε ένα τυποποιημένο έγγραφο (τυποποιημένο ευρωπαϊκό δελτίο πληροφοριών ΤΕΔΠ), το οποίο επιτρέπει στον καταναλωτή να συγκρίνει εύκολα μεταξύ των προσφορών που του έχουν γίνει μεταξύ των χορηγών στεγαστικών δανείων, χωρίς συνοριακό περιορισμό ανάμεσα στα διάφορα κράτη.

Οι χορηγοί στεγαστικών δανείων διαθέτουν έξι μήνες για να εκφράσουν την πρόθεσή τους να τηρήσουν τον κώδικα και έως 12 μήνες για να εφαρμόσουν τα αναγκαία μέτρα. Συνεπώς, οι προσυπογράφοντες χορηγοί στεγαστικών δανείων οφείλουν να τηρήσουν τους όρους του κώδικα και της σύστασης το αργότερο εντός της 30ής Σεπτεμβρίου 2002. Η ίδια καταληκτική ημερομηνία εφαρμόζεται στα κράτη μέλη σε περίπτωση που διαθέτουν εθνική νομοθεσία που περιέχει προσυμβατικές πληροφορίες οι οποίες πρέπει να ληφθούνπόψη μαζί με τις πληροφορίες που περιέχονται στο τυποποιημένο δελτίο πληροφοριών.

Η Επιτροπή σύστησε ένα κεντρικό αρχείο για τήρηση στοιχείων των δανειστών οι οποίοι γνωστοποιούν τη συμφωνία τους με τη σύσταση και τον κώδικα. Αυτό το κεντρικό αρχείο θα δημοσιευθεί στην ιστοσελίδα της Γενικής Διεύθυνσης Εσωτερικής Αγοράς μέχρι το τέλος Σεπτεμβρίου 2001.

Ενεργώντας χωριστά, η Γενική Διεύθυνση για την Υγεία και την Προστασία του καταναλωτή άρχισε έγκαιρες διαβουλεύσεις με τους φορείς (εθνικούς εμπειρογνώμονες, εκπροσώπους των καταναλωτών και της βιομηχανίας με ταυτόχρονη παρακολούθηση από τις επιτροπές του Ευρωπαϊκού Κοινοβουλίου) σχετικά με αναθεώρηση της οδηγίας του 1987 για την καταναλωτική πίστη(2). Στην ιστοσελίδα της ΓΔπάρχει ένα σχετικό έγγραφο συζήτησης(3). Ένα θέμα αφορά τη βιωσιμότητα του ισχύοντος διαχωρισμού μεταξύ (μη εξασφαλισμένης) καταναλωτικής πίστης και (εξασφαλισμένων) στεγαστικών δανείων ή ενυπόθηκων στεγαστικών δανείωνπό το φως του ανερχόμενου ρόλου της ενυπόθηκης καταναλωτικής πίστης. Η ανάλυση αυτού του προβλήματος θα γίνει έχοντας κατά νου την αποτελεσματικότητα του κώδικα.

(1) C(2001)477 τελικό, στις 1.3.2001.

(2) Οδηγία του Συμβουλίου, 87/102/ΕΟΚ της 22ας Δεκεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη, ΕΕ L 42 της 12.2.1987.

(3) http://europa.eu.int/comm/consumers/policy/developments/cons_cred/cons_cred1a_en.pdf.